Suomi voitti Ruotsin rangaistuslaukauskilpailussa salibandyn miesten MM-finaalissa Riiassa.

Loppulukemat kirjattiin Suomelle 4-3.

Suomi nousi ottelussa upeasti tappioasemasta voittoon.

Voitolla Suomi katkaisi Ruotsin kultaputken.

Suomi pääsi juhlimaan MM-kultaa kuuden vuoden tauon jälkeen. Kotikisoissa 2010 Suomi voitti mestaruuden, mutta vuosina 2012 ja 2014 Ruotsi päihitti Suomen finaalissa.

Ruotsi karkasi 2-0-johtoon jo hieman yli 10 minuutin pelin jälkeen Kim Nilssonin ja Tobias Gustafssonin maaleilla. Suomi nousi kuitenkin tasoihin ennen kuin pelikello ehti 15 minuuttiin. Maalit tekivät Peter Kotilainen ja Sami Johansson.

Toisessa erässä maalinteossa onnistui vain Ruotsi, kun Gustafsson teki illan toisensa. Kolmannessa erässä Kotilainen huudatti Suomi-faneja 3-3-tasoitusmaalilla. Jatkoajalla ei nähty ratkaisua muutamasta hyvästä paikasta huolimatta.

Rangaistuslaukauskilpailussa Suomi oli parempi 4-2.